L 272/6 Jurnalul Oficial al Uniunii Europene 13.9.2014 REGULAMENTUL DE PUNERE ÎN APLICARE (UE) NR. 968/2014 AL COMISIEI din 12 septembrie 2014 de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului ca urmare a aderării Croației COMISIA EUROPEANĂ, având în vedere Tratatul de aderare a Croației, având în vedere Actul de aderare a Croației (!), în special articolele 41 și 16 coroborate cu secţiunea 3 litera (a) punctul 4 din anexa IV, întrucât: (1) Regulamentul de punere în aplicare (UE) nr. 170/2013 al Comisiei (') stabileşte măsuri tranzitorii în sectorul zahărului ca urmare a aderării Croației la Uniune. Capitolul II secțiunea 2 din respectivul regulament se referă la stabilirea şi eliminarea cantităţilor excedentare de zahăr prezente în Croația la data aderării sale. Secțiunea respec- tivă stabileşte în special termene limită pentru determinarea cantităților excedentare de zahăr, pentru eliminarea acestora şi pentru prezentarea dovezilor eliminării de către operatorii identificați din Croația. Secțiunea respectivă stabileşte, de asemenea, perioade de referință care să fie utilizate la calcularea sumelor care trebuie achitate de Croația în cazul în care nu sunt eliminate cantitățile excedentare de zahăr. (2) Regulamentul de punere în aplicare (UE) nr. 50/2014 al Comisiei (') a prelungit termenele stabilite în Regula- mentul de punere în aplicare (UE) nr. 170/2013, în măsura în care acestea se referă la stabilirea cantităților exce- dentare de zahăr, din cauza timpului necesar pentru analiza aprofundată a informațiilor comunicate de Croația şi pentru discuțiile cu statul membru în cauză, precum şi în scopul de a se asigura aplicarea corectă a capitolului II secțiunea 2 din Regulamentul de punere în aplicare (UE) nr. 170/2013. Având în vedere informațiile suplimentare furnizate de Croația, se pare că prelungirea termenelor prevăzută de Regulamentul de punere în aplicare (UE) nr. 50/2014 nu este suficientă și că, prin urmare, este necesar să se prelungească din nou termenele respective. (3) Prin urmare, Regulamentul de punere în aplicare (UE) nr. 170/2013 ar trebui modificat în consecință. (4) Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole, ADOPTĂ PREZENTUL REGULAMENT: Articolul 1 Regulamentul de punere în aplicare (UE) nr. 170/2013 se modifică după cum urmează: 1. La articolul 7 alineatul (1), „30 septembrie 2014 se înlocuiește cu „31 decembrie 2014”. 2. La articolul 9 alineatul (1), „30 iunie 2015” se înlocuieşte cu „30 septembrie 2015”. 3. Articolul 10 se modifică după cum urmează: (a) „30 iunie 2015” se înlocuieşte cu „30 septembrie 2015”; (b) „29 februarie 2016” se înlocuieşte cu „31 mai 2016”. 4. Articolul 11 se modifică după cum urmează: (a) la alineatul (1), „30 septembrie 2015” se înlocuieşte cu „31 decembrie 2015”; (b) la alineatul (2) paragraful al patrulea, „30 iunie 2015” se înlocuieşte cu „30 septembrie 2015”. () J0L112,24.4.2012,p. 10. (') Regulamentul de punere în aplicare (UE) nr. 170/2013 al Comisiei din 25 februarie 2013 de stabilire a unor măsuri tranzitorii în sectorul zahărului ca urmare a aderării Croaţiei JO L 55, 27.2.2013, p. 1). () Regulamentul de punere în aplicare (UE) nr. 50/2014 al Comisiei din 20 ianuarie 2014 de modificare a Regulamentului de punere în apli- care (UE) nr. 170/2013 de stabilire a unor măsuri tranzitorii în sectorul zahărului, ca urmare a aderării Croaţiei (JO L 16, 21.1.2014, p.11).